............................................................. vigorem debent optinere quo futurorum noticie apicum signis tradantur apte congruis, quatenus per succedentia tempora inconvulsa queant permanere. Proinde fidelium volumus noticie ut pateat quam ego nomine Ardratus, nullis suffragantibus meritis, sed sola Dei gratuita pietate, dono sacrosancte Dei ecclesie genitricis Marie in castello Bellojoco site, et canonicis ibidem Deo servientibus, aliquid de rebus juris mei, scilicet unam vineam sitam in pago Lugdunensi, in villa Nastiaco, pro fraternitate et societate ecclesie, eo tenore, ut semper per singulos anno[s] in vestitura habeant unum semimodium vini. Post dicessum vero meum, habeant vineam liberam in proprietatem æcclesie, absque ullo contradicente. Hoc donum viderunt et audierunt isti: Landricus, episcopus, Rannulfus, cantor, Durannus Merulus, Stephanus, archipresbiter Pontius, sacerdos. Bernardus, presbiter, Durannus, presbiter, Bernardus, presbiter, et multi alii.